Pašilė (Ukmergė)
Pašilė – Ukmergės miesto dalis, esanti pietiniame miesto pakraštyje, šalia kelio  231  Vytinė–Vaitkuškis–Ukmergė , į vakarus nuo magistralės  A2  Vilnius–Panevėžys . Iš rytų pusės riboja krašto kelias  231  Vytinė–Vaitkuškis–Ukmergė , pietinė dalis šliejasi prie Varinės kaimo (Pabaisko seniūnija). Stovi Pašilės Šv. Barboros bažnyčia (nuo 1789 m.), yra Pašilės kapinės (jose yra Kosakovskių giminės atstovų palaikai), Pašilės II pasaulinio karo aukų kapinės. Veikia Ukmergės Pašilės pagrindinė mokykla, Pašilės Šv. Barboros parapijos jaunimo centras.